Document ID: 32007D0842

KOMISIJAS LĒMUMS
(2007. gada 6. decembris),
ar kuru groza Lēmumu 2004/4/EK, kas dalībvalstīm atļauj uz laiku pieņemt neatliekamus pasākumus pret vadaudu bakteriozes izraisītāju Pseudomonas solanacearum (Smith) Smith attiecībā uz Ēģipti
(izziņots ar dokumenta numuru K(2007) 5898)
(2007/842/EK)
EIROPAS KOPIENU KOMISIJA,
ņemot vērā Eiropas Kopienas dibināšanas līgumu,
ņemot vērā Padomes 2000. gada 8. maija Direktīvu 2000/29/EK par aizsardzības pasākumiem pret tādu organismu ievešanu, kas kaitīgi augiem vai augu produktiem, un pret to izplatību Kopienā (1) un jo īpaši tās 16. panta 3. punktu,
tā kā:
(1)
Saskaņā ar Komisijas Lēmumu 2004/4/EK (2) Ēģiptes izcelsmes kartupeļu Solanum tuberosum L. bumbuļus Kopienā principā nedrīkst ievest. Tomēr 2006./2007. gada ievešanas sezonā bija atļauts šādus bumbuļus Kopienā ievest no “kaitēkļbrīvām platībām”, ievērojot īpašus nosacījumus.
(2)
Tika reģistrēts viens Pseudomonas solanacearum (Smith) Smith aizturēšanas gadījums 2006./2007. gada ievešanas sezonas laikā.
(3)
Ēģipte uz šo aizturēšanu reaģēja apmierinoši. Attiecīgā platība ir svītrota no 2007./2008. gada ievešanas sezonas “kaitēkļbrīvo platību” saraksta.
(4)
Ņemot vērā Ēģiptes sniegto informāciju, Komisija konstatēja, ka nav Pseudomonas solanacearum (Smith) Smith izplatības riska, ievedot Kopienā Solanum tuberosum L. bumbuļus no Ēģiptes “kaitēkļbrīvām platībām”, ja tiek ievēroti īpaši nosacījumi.
(5)
Tāpēc 2007./2008. gada ievešanas sezonā jāatļauj ievest Kopienā tādus Solanum tuberosum L. bumbuļus, kuru izcelsme ir Ēģiptes “kaitēkļbrīvajās platībās”.
(6)
Tāpēc attiecīgi jāgroza Lēmums 2004/4/EK.
(7)
Šajā lēmumā paredzētie pasākumi ir saskaņā ar Augu veselības pastāvīgās komitejas atzinumu,
IR PIEŅĒMUSI ŠO LĒMUMU.
1. pants
Lēmumu 2004/4/EK groza šādi:
1)
Lēmuma 2. panta 1. punktā “2006./2007.” aizstāj ar “2007./2008.”.
2)
Lēmuma 4. pantā “2007. gada 31. augustam” aizstāj ar “2008. gada 31. augustam”.
3)
Lēmuma 7. pantā “2007. gada 30. septembrim” aizstāj ar “2008. gada 30. septembrim”.
4)
Pielikumu groza šādi:
a)
pielikuma 1) punkta b) apakšpunkta iii) punktā “2006./2007.” aizstāj ar “2007./2008.”;
b)
pielikuma 1) punkta b) apakšpunkta iii) punkta otrajā ievilkumā “2007. gada 1. janvārim” aizstāj ar “2008. gada 1. janvārim”;
c)
pielikuma 1) punkta b) apakšpunkta xii) punktā “2007. gada 1. janvārim” aizstāj ar “2008. gada 1. janvārim”.
2. pants
Šis lēmums ir adresēts dalībvalstīm.
Briselē, 2007. gada 6. decembrī

Labels: 3
17
18
6